# Cefeida

### A Wikipédiából, a szabad lexikonból.

Cefeida változók az M100 spirálgalaxisban

A Cefeida típusú változók vagy cefeidák olyan változócsillagok, melyeknek változási periódusa és abszolút fényessége között összefüggés van. A változótípus névadója és prototípusa a Delta Cephei, amelynek fényváltozásait John Goodricke fedezte fel 1784-ben.

A periódus és a fényesség közötti összefüggés miatt a cefeida változókat viszonyítási pontként lehet használni az őket tartalmazó csillaghalmaz vagy galaxis távolságának a meghatározásánál. Mióta az összefüggést a közeli Cefeidák mérésével pontosítani lehetett, az ezzel a módszerrel kiszámított távolságok a lehető legpontosabbak.

## [szerkesztés] Leírás

Kép:HRDiagram InsStrip.png
Az instabilitási sáv a Hertzsprung-Russell diagrammon. Pirossal jelölve a cefeidák régiója, kékkel az RR Lyrae régió

Egy cefeida általában első populációs sárga óriás csillag, amely tágulással és összehúzódással pulzál. Ennek eredményeként a fényességben szabályos oszcilláció lép fel. A cefeidák luminozitása a Napnál 103 - 104-el nagyobb. Mivel a cefeidák nagy része első populációs, ezeket I. típusú cefeidáknak nevezzük. A hasonló, de második populációhoz tartozó W Virginis változók a II. típusú cefeidák.

A cefeidák pontos tömege adott fényességgel vagy periódussal még nem ismert, de a csillagászok remélik, hogy a Polaris rendszer újonnan felfedezett harmadik csillaga adatokkal szolgálhat [1].

Néhány cefeida (mint a Polaris) periódusa néhányszor tíz év alatt csökkenést mutat. Nagy látszólagos fényességű cefeidák, amelyek már szabad szemmel is megfigyelhetők: Delta Cephei, Eta Aquilae, Zeta Geminorum, Beta Doradus.

## [szerkesztés] Viszonyítási pont

A Cefeida változók luminozitása és változási periódusa közötti összefüggés elég pontos és már szinte egy évszázada használják viszonyítási pontként. Az összefüggést Henrietta Swan Leavitt fedezte fel 1912-ben. Több száz cefeidákról készített fotót tanulmányozott át és itt fedezte fel a periódus-fényesség összefüggést. Egy három napos periódusú cefeida luminozitása nagyjából 800-szor nagyobb a Napnál,a 30 napos periódusú cefeidáé pedig már a Nap 10 ezerszerese. A léptéket a közeli cefeidák mérésével pontosították, amelyeknek a távolságát más módszerrel már ismerték. A nagy luminozitás és a pontos távolságmeghatározás miatt a cefeidák ideális viszonyitási pontok a csillaghalmazok és a galaxisok távolságának mérésénél. Természetesen van kisebb eltérés, mert nem tudjuk a cefeida pontos helyét a halmazon vagy a galaxison belül, de a hiba jelentéktelen ilyen méréseknél.

A nagy luminozitásnak köszönhetően a cefeidák nagy távolságból is látszanak. Edwin Hubble először az Androméda-ködben talált cefeidákat, amelyek bizonyították az akkor még nem teljesen elfogadott extragalaktikus távolságokat. Napjainkban a Hubble-űrtávcső már 60 millió fényévre, a Virgo-halmazban lévő cefeidákat is azonosított.

### [szerkesztés] Periódus-fényesség összefüggés

A Cefeida változók periódusa (P) és abszolút fényessége (Mv) közötti összefüggés:

Az összefüggést olyan cefeidák adatai alapján állították fel, amelyek távolságát más módszerekkel határozták meg.

## [szerkesztés] Külső hivatkozások

- SEDS: Változócsillagok

A lap eredeti címe "http://hu.wikipedia.org../../../c/e/f/Cefeida.html"

Kategória: Csillagok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Български
- Català
- Deutsch
- Esperanto
- Español
- Suomi
- Français
- עברית
- Hrvatski
- Ido
- Italiano
- 日本語
- Lietuvių
- Nederlands
- Polski
- Português
- Русский
- Slovenčina
- Slovenščina
- Српски / Srpski
- Svenska
- 中文